Marcel Ciolacu o refuză politicos pe Elena Lasconi: "Intenția ei este lăudabilă, dar inutilă"
Premierul Marcel Ciolacu a avut joi, 6 martie, o întâlnire cu liderul USR, Elena Lasconi, în contextul negocierilor politice pentru stabilirea unui candidat comun la alegerile prezidențiale din 2025. În urma acestei discuții, Marcel Ciolacu a transmis că propunerea Elenei Lasconi de a-l susține pe Ilie Bolojan la președinția României este inutilă, deoarece Bolojan și-a luat deja angajamentul public că nu va candida, fapt menționat și în acordul politic al coaliției.